мъжки | Плевен\nМода, Стил (48)\nДомашни любимци (25)\nАвто - Мото (4)\nСпорт, Игри, Атракции (4)\nЗапознанства, Ескорт (4)\nМашини, Инструменти (2)\nФермерство, Механизация (1)\nОще 6 категории (16)\n85 обяви съдържащи "\n4 непоказани обяви от категория "Запознанства, Ескорт". За да ги видите потвърдете, че сте навършили 18 години\nДомашни любимци » Кучета - продава гр. Плевен, обл. Плевен\nЦена: 250 лв. Самоед 2 месеца Мъжко, Женско бял Чистокръвно Бебета самоед момченце и момиченце на 2 месеца с ваксина, паспорт и 2 пъти обезпаразитени. Родителите могат да се видят на място.\nДомашни любимци » Кучета - продава гр. Кнежа, обл. Плевен\nЦена: 160 лв. Пекинез 2 месеца Мъжко, Женско светли Чистокръвно продават се 2 пекинезчета мъжко и женско.\nНемска овчарка 2 месеца Продава и от двата пола Чистокръвно\nПорода: Немска овчарка 2 месеца Мъжко, Женско Чистокръвно Предлага чистокръвни немски овчарки на всякаква възраст, със и без родословия, със чипове и ваксини. Развъдника разполага в момента със малки.\nМъжки високи обувки 44 номер\nМода, Стил » Обувки гр. Плевен, обл. Плевен\nЦена: 25 лв. Ново EU 44 Обувки Мъжки черен Продавам мъжки високи затворени обувки 44 номер чисто нови\nПродажба на спортни екипи и анцузи от sportenmag.com\nМода, Стил » Облекло гр. Плевен, обл. Плевен\nЦена: 48 лв. Ново M, L, XL, XXL, XXXL+ Друго Мъжко Продажба на спортни екипи и анцузи мъжки и дамски от sportenmag.com\nРазвъдник за Немско Овчарско Куче\nПорода: Немска овчарка 2 месеца Мъжко, Женско Чистокръвно Развъдник за Немско Овчарско Куче Предлага чистокръвни немски овчарки на всякаква възраст, със и без родословия, със чипове и ваксини. 0878565679. Развъдника разполага в момента със малки.\nOбувки естествена кожа 40 номер испанско производство Trueno\nЦена: 30 лв. Ново EU 40 Обувки Мъжки кафяв Продавам обувки от естествена кожа и велур произведени в Испания номер 40 в оригинална кутия имат и стелки оригинални от производителя чисто нови\nЦена: 9.90 лв. Втора употреба M Риза Мъжко Мъжка риза N.Z.A. размер М\nСпортен часовник OBH Active\nМода, Стил » Ръчни часовници гр. Плевен, обл. Плевен\nЦена: 35 лв. Ново OBH Active Мъжки, Дамски Нов спортен часовник OBH Active 1730 с пулсомер\nЦена: 150 лв. Втора употреба DIESEL DZ - 1618 Мъжки Перфектно състояние без забележки водоустойчив 10 бара преглед и тест\nПорода: Немска овчарка 3 месеца Мъжко, Женско Чистокръвно Развъдник за Немско Овчарско Куче Предлага чистокръвни немски овчарки на всякаква възраст, със и без родословия, със чипове и ваксини. Развъдника разполага в момента със малки внуци на двукратните ..\nДомашни любимци » Кучета - продава с. Крета, обл. Плевен\nЦена: 350 лв. Дратхаар 7 месеца Мъжко Чистокръвно Мъжко, родено на 21.05.2019г. С всички ваксини, обезпаразитено вътрешно и външно, с купирана опашка и паспорт. Родителите на майката са от Сръбски развъдник, а бащата е с немско потекло. Майката ловув..\nПорода: Немска овчарка 1 месеца Мъжко, Женско Чистокръвно Развъдник предлага малки със родословия.\nЦена: 48 лв. Ново Комплектът включва: - мъжка чанта за през рамо с преден, вътрешен и заден джоб (вътрешният и задният са с цип) с размери 21х23х6 см; - мъжко портмоне с две големи отделения за банкноти и няколко д..\nЦена: 9.90 лв. Втора употреба M Риза Мъжко лилав Мъжка риза Hugo Boos размер 39\nТърси шивач, мъжко/дамско облекло\nРабота » Работа в страната - предлага гр. Плевен, обл. Плевен\nДлъжност: Работници по производство на облекло и сродни на тях Бюро по труда Плевен Агенция за подбор на персонал Трудов договор Нехранителна промишленост, Мода, Облекло Публикувано от ”Бюро по труда”: [ ДБТ - Плевен ] Място на работата: Насeлено място към общ. Плевен, обл. Плевен Наименование на длъжността: 7531-1003 - Шивач, мъжко/дамско облекло Основни отговорно..\nПорода: Немска овчарка 2 месеца Мъжко, Женско Чистокръвно Предлага чистокръвни немски овчарки на всякаква възраст, със и без родословия, със чипове и ваксини. Развъдника разполага в момента със малки внуци на двукратните световни шампиони Vegas du Haut Mansa..\nЦена: 9.90 лв. Втора употреба M Риза Мъжко черно и бяло Мъжка риза Redwood размер М\nЧистопородни Чихуахуа с легитимни Родословия -FCI\nЦена: 800 лв. Чихуахуа 3 месеца Мъжко Чистокръвно Момченце и Момиченце търсят своята любяща Мама да я дарят с много Любов Малките са с 3 ваксини, Чип, Международен паспорт, Родословие FCI\nЦена: 200 лв. Американски питбул 1 месеца Мъжко, Женско Чистокръвно Кучетата са ваксинирани, с паспорт и захранени. За повече информация звънете.\nЦена: 14 лв. Ново Оригинален модел мъжко портмоне с размери 11х8х1,5 см. Портмонето има две големи отделения за банкноти, няколко джобчета за документи и закопчаващ се джоб за стотинки. Външният цип не е декоративен - ..\nЕлитни Немски Овчарки\nЦена: 300 лв. Немска овчарка 2 месеца Мъжко, Женско черно кафяво Чистокръвно Предлага немски овчарки, родени на 11.11.2019г. от родители внуци на световни шампиони! БАЩА:Kanto Haus Nikolov /внук на Djambo vom Fichtenschlag- световен шампион в клас 18м. -24м. за 2013г. МАЙК..\nпреди 16 дни\nЦена: 9.90 лв. Втора употреба XS Риза Мъжко резида Мъжка риза H & M размер XS\nМъжка риза Straight Up\nЦена: 9.90 лв. Втора употреба M Риза Мъжко Мъжка риза Straight Up размер М\nМъжка риза Eterna\nЦена: 9.90 лв. Втора употреба M Риза Мъжко Бял Мъжка риза Eterna размер М\nМъжки обувки от естествена кожа\nЦена: 100 лв. Ново EU 46 Обувки Мъжки мокър асфалт Мъжки обувки от естествена кожа, голям размер. Дължина на стелка 28,7 см. Отлично качество, меки, с грайфер, леки, гъвкави, нови, не стандартен цвят с леко приливане на кожата. Вътрешна част -естеств..\nпреди 20 дни\nДомашни любимци » Кучета - продава гр. Червен бряг, обл. Плевен\nЦена: 50 лв. Дратхаар 1 месеца Мъжко Чистокръвно Продавам малки кученца от породата Дратхаар. Обезпаразитени и с отрязани опашки. 5 женски 3 мъжки Родени са на 18.11.2019г. започнаха да се хранят и самостоятелно. Родителите са работещи ловни..\nпреди 21 дни\nПорода: Акита 2 месеца Мъжко, Женско кафияви със бяло Чистокръвно азиатски овчарки на 50дена\nНемско Овчарско Куче Промоции\nПорода: Немска овчарка 3 месеца Мъжко, Женско Чистокръвно Промоции за ценители. (Inbreeding VA1 Vegas du Haut Mansard 4-3)със и без родословия\nпреди 28 дни\nПродавам българско овчарско куче\nПорода: Българска овчарка 1 месеца Мъжко, Женско Чистокръвно Продавам български овчарки от родители медалисти от изложби. чистокръвки, ваксинирани обезпаразитени с чип. “ЧарлиБГ” продава малки кученца от двата пола с ваксина две вътрешни и две външни обезпара..\nобл.Велико Търново (235)\nДруга държава (52)\nобл.Стара Загора (190)


10 железни правила на които се подчинява британското кралско семейство /снимки/ - Властта\n10 железни правила на които се подчинява британското кралско семейство /снимки/\nИма някои правила, които британското кралстско семейство трябва да спазва. Ето кои са те.\nНямат право да гласуват\nПричината е, че вотът на кралското семейство може да повлияе на общественото мнение. Затова на кралското семейство не се позволява да гласува или да разгласява публично своите пристрастия. Те се стараят да работят ефективно с всяка управляваща партия.\nНе могат да участват в правителството\nНикой от кралското семейство, дори да не е пряк наследник, не може да участва в правителството. По този начин се избягва възможността някоя кралска особа да използва потеклото си, за да се сдобие с повече власт и лични облаги.\nНе ядат някои морски деликатеси\nИ това правило не е напълно задължително, но е препоръчително. Някои кралски особи, включително и кралицата, не ядат някои морски деликатеси, като миди и стриди, защото те често предизвикват алергични реакции или хранително натравяне. Други обаче, като принц Чарлс, обожават да похапват стриди.\nТе винаги влизат в точно установен ред\nПри официални събития има много стриктни правила в какъв ред могат да влязат кралските особи. Първо влиза управляващия монарх, в случая – кралицата, а след това останалите се подреждат спрямо значимостта на своята титла.\nДрехите им не могат да са дръзки или провокативни\nОт кралските особи се очаква винаги да са елегантни и да следват модните тенденции. Не им е позволено да носят крещящи, разголени или провокативни дрехи. Затова обикновено виждаме кралското семейство със скромни, но изискани тоалети.\nНе им е позволено да носят кожи\nПрез XII век крал Eдуард III забранява на всеки, включително и на кралското семейство, да носи кожи. Е, никой не е отменил забраната му, но затова пък никой не я спазва. Камила често се появява с кожени шапки, дори самата кралица си позволява да се появи с такъв аксесоар. Разбира се, много често това предизвиква скандали заради природозащитниците.\nТрябва да приемат всички подаръци с благодарност\nКакъвто и да е подаръкът, кралското семейство трябва да го приеме любезно и с благодарност. Освен това, тъй като всички дарове принадлежат по право на Короната, кралицата решава какво да прави с подаръците и кой какво да задържи.\nНе могат да пътуват заедно\nТова правило е наложено преди векове, когато пътуванията на дълги разстояния са криели много рискове. Тогава наследниците на трона не са пътували заедно, за да се избегне едновременната смърт на цялото семейство, но днес, когато пътуванията са по-безопасни и удобни, кралското семейство често пътува заедно.\nНе могат да се хранят, след като кралицата се е нахранила\nВсеки, който вечеря с кралицата, включително другите членове на кралското семейство, трябва много внимателно да следи всеки неин жест, ако не иска да остане гладен. Когато кралицата престане да се храни, всички останали също трябва да спрат. Доста неприятно за всички, които се хранят бавно.\nНе играят на „Монополи“\nТова не е точно правило от етикета, а правило, което семейството само си е наложило, защото… „Монополи“ може да скара дори кралското семейство! За това странно правило намеква принц Андрю още преди години. Той разказва, че не им е позволено да играят, защото понякога играта загрубява. Да, не би било приятно Кейт и Уилям да се разделят заради няколко малки къщички и хотелчета.\nНови правила и изисквания за пътуване до Тайланд\nПри неплатен отпуск: Всяко семейство с едно дете ще получи 650 лв., с две – 975 лв.


Asus RoG Immensity – дънна платка с интегриран графичен ускорител HD 5770\nAsus RoG Immensity – дънна платка с интегриран графичен ускорител HD 5770\nВ раздел: Новини от Хани Аласбахи (Venator) на 7.06.2010, 5,843 показвания\nМоже да ви изглежда, че дънната платка на Asus с вграден видеочип е нещо съвсем просто, но всъщност не е точно така. Този концептуален продукт крие в себе си не само AMD Juniper, но също така и контролера Hydra на Lucid.\nРазработката на Asus се базира на схемната логика intel X58, съответно се поддържат процесори за цокъл LGA1366. Както вече споменах, допълнително е интегриран чипът LucidLogix Hydra. Това позволява системата да се комбинира с всякаква външна графична карта. Колкото до вградения видеочип – Radeon HD 5770 предлага 800 поточни процесора и разполага с 512MB интегрирана видеопамет от тип GDDR5. Работните честоти не са известни.\nИдеята е да се направи връзка между вградената графика и някаква отделна видеокарта с цел висока производителност през контролера Hydra. Asus RoG Immensity предлага иновативно решение и пристига с най-мощния вграден графичен чип. Не е ясно обаче дали продуктът ще бъде пусната на пазара. От една страна споменатата цена от около 300$ изглежда твърде ниска за модел от престижната серия на Asus с такива екстри, а пък и охлаждането на всички чипове по платката вероятно ще създава проблеми.\nЕтикети: AMD Juniper, Asus, Asus RoG Immensity, DDR5, GDDR5, Intel X58 Express, LGA1366, LucidLogix Hydra, radeon hd 5770, Republic of Gamers\n1 Александър Атанасов // 07.06.2010 в 15:05\nКато искаш производителност не е ли по-лесно да си купиш външно видео. Не виждам голям смисъл от тая работа.\n2 Алекс // 07.06.2010 в 16:03\n150$ за дъно и 150$ за HD5770(вградено),поне нека има същата производителност.


► самоделен фосфатен реактор и скимер\nЗапочната от haans, 15.03.2011 09:09\nв темата ще покажа от какво си направих фосфатен реактор за 20лв и скимер за толкова! като сега си търся подходящи помпички! зел съм и медиа за реактора само остава да сложа гъбичката и медията и е готов за тест! реактора е правен по американски билд,а скимера по руски,но не съм го завършил още! за направата им ще са ви нужни pvc тръби за канализация(размерите и фито на отворите са според нуждите ви),няколко тапи,подходящи боркорони,комплект щуцери,Nibco тръби,колена,тефлонова лента,силикон и подходящ маркуч.\nето и малко снимки на резултатите до тук:\nи на скимера и на реактора има залепена мн здраво решетка както си му е реда!\nпомпата която смятам да използвам за скимера ще е или на BoYu or Aquabee в процес на проучване съм все още ! всичко е правено поради липса на средства за фабрични такива и поради мои изисквания(просто реших да сътворя нещу за малко пари,но също ефективно)\nскоро материал и за калциевия реактор които правя!\nRe: самоделен фосфатен реактор и скимер\n15.03.2011 11:11 #1\nМахни месинговите щуцери и сложи пластмасови!\n15.03.2011 16:04 #2\nмерси много за препоръката така и ще направя! очаквам вашите критики и съвети ако има такива за да могат да станат още по хубави!\n15.03.2011 16:04 #3\nДа разширя препоръката на Никола - не ползвай никакви метали и успех!\n15.03.2011 19:07 #4\nЦитат на: камен чочев в 15.03.2011 16:04\n... не ползвай никакви метали ...\n15.03.2011 20:08 #5\nАко имаш пари... , sorry за спама\n15.03.2011 23:11 #6\nhaans, странен пич си ти, няма друг като теб!\nЕдна година проучваш, а онзи ден ме питаш защо изпарената вода се долива с прясна! Още нямаш аквариум, а вече правиш калциев реактор!\nДосега си мислех, че просто си чешеш езика на форума и гледаш сеир как всички ти отговарят. Но май вече започнах да схващам.\nТова, че искаш да имаш морски аквариум, а нямаш парички, не е лошо! Сигурно всички тук сме тръгнали от същата позиция. Но вместо да се луташ напосоки, бих те посъветвал да почетеш, поне малко. В този форум има доста теми, започнати от теб, с проекти, които няма никога да се реализират. Направи един малък, но работещ проект, и то веднага! По-ценен опит от това - здраве му кажи!\nВземи един аквариум, колкото можеш голям. Трябва ти само един скимер за него и помпа за течение. Ако искаш да е по-евтино, пусни едно питане за втора употреба в темата за размяна тук, във форума. После ти трябва малко грунд и с това горе-долу си готов. Аз ще ти помогна с живите камъни и с малко жива вода. Остава да намериш 1-2 евтини риби (прим. от Мишо Калкана) и си готов. Оттам нататък влизаш в играта и започваш да трупаш свой собствен опит. По-нататък, като събереш малко повече средства, можеш да направиш по-голям акяариум с корали и т.н., но малкият аквариум си остава и винаги ще ти е от полза, за карантина или нещо друго.\nЩях да забравя, ако искаш предвиди и някаква лампа, каквато и да е. Дори и една енергоспестяваща крушка (Cool White) с фасунга ще ти свърши работа на първо време.\nМожеш да питаш тук за втора употреба грунд или камъни, както и за другите неща.\n16.03.2011 07:07 #7\nТемата я сложих в отметките. Определено ще я следя с интерес. Ще те помоля да публикуваш и плановете на устройствата, които правиш. А иначе сега умувам над тази статия по същия въпрос\n16.03.2011 07:07 #8\nЕвала за думите ти Coral Master,между другото имаш ЛС!\n16.03.2011 08:08 #9\nОт мене имаш системата за обратна осмоза. Предфилтъра не става, но мембраната е хубава\n16.03.2011 22:10 #10\nИма една приказка - направи си за да се научиш, купи си за да имаш!


Из баловете в България… Хейтъри и интелигенцията, спите ли? – rabotatami.bg\nsvetlanadimitrova1_832qnbs5 17/05/2017 Блог\nМай месец е. Пролетта е в разгара си, зеленото само сега е толкова зелено, ягодите са толкова сладки, а черешите толкова червени, вкусни и модно скъпи. Дъждът се редува със слънце. Майски размисли и страсти, мода майскохейтърска-абитуриентска, чешещоезичеста.\nВреме за балове. Рокли, прически, да съберем да почерпим родата, да развържем дисагите. Всеки иска по своите възможности и разбирания да отпразнува или не добре – кой по-пищно, кой по-скромно, някои могат да направят и заем, защо пък и не, други могат да изберат да идат и дънки и тениска, и това е добре, чалга, рок, поп или рап – кой каквото сърцето му повелява да се весели. Ако учителите са били достатъчно добри могат да получат и серенада от щастливите зрелостници. Снимки и разплакани горди родители, слушащи речи и гледат детето им наредено с рокля или костюм,чудещи се как гарджето им толкова бързо изкласи, а утре от гнездото как бързо ще отлети. Матури, изпити и други борби…Букети, усмивки, кълна се и учителко любима.\nМай месец е – време за балове, природата се събужда, заедно с нея и високоинтелектуалната, морална, аристократична, пунктуално-граматична, добре облечена, разбираща от висша мода, знаеща как да се забавлява, чалгата-не-погалвала- нежното-и-ухо – клакьорска, клюкарска, позьорска, духовно извисена същност на самопровазгласилия се селско-градски български интелегент. /Боже, как го написах!/. Да живее интелигенцията от Фейсбук, „Бг-драма/мама/„, знайни и незнайни майстори на интелектуалната мисъл, носеща в себе си вселенската мъдрост.\nТова е на мода в хейтърството този месец – баловете и милите деца броящи до дванайсет / ехе, ама после какво ги чака/. После от юни иде лято.\nСега е благодатното време да почешат егото – да въздадат правда и морал и да налагат, и навалят, поцъквайки с език, накъде се запътило младото поколение. Някой трябва да е зле и да не струва. Кой, как е облечен, колко са голи девойките, чия рокля е торта, какви там пайтки блестят, чии гърди са отвън, чия коса е спагети, кой се е гримирал с очна линия до ушите. На кой колко струват дрехите, кой с каква е дошъл или не. Кой с екстеншъни, кой с хиалурон, на кой целулита отдалеч му личи и ходи като патица. И момчетата въобще не са пожалени – селски бекове, добре че поне, не са облечени с рокли и не носят с грим, иначе щяха да си го получат, вчерашни пикльовци, които се мислят за батки.\nИ са толкова вулгарни, че ако им чуеш приказките…, а те на техните години с кукли са си играли, какъв разврат и падение, деградация. Нищо не струват, вижте ги как са облечени – по дрехите ще ги познаем – неграмотни са, в душата им ще бръкнем – меркантилни и прости, само телефона им дай, бъдещето им ще определят – проститутки и бъдещи безработни, утайка… Това хейтене ми изскача на моята фейсбук стена, а пък как не ми изскочи и някой от даваните примери, май в две Българии живеем. По скоро клюкарки на мегдана, ама човеците си се чувстват добре когато поплюят.\nОпомнихте ли се, къде живеем, хора? Тук аристократи има ли? Когато съдите някой за външния вид – поглеждали ли сте се в огледалото скоро, какво направихте вие за себе си, а за вашите деца? Изкарахте ли вашите снимки от бала – е, да, тази красавица, виж го този исполин неземен? Не сте ли се превърнал в някой сърдит чичка или мърмореща лелка, за това лечение няма – пък и кой да се погледне от страни? Тук само Бийтълс, Моцарт и джаз в тиха нощ се цени. А и хич не ми казвайте, че по душата посрещате, щото баш не е така. А и Виенски бал да видят пак ще намерят кусури.\nТака ли възвисявате себе си? Сакън, тук духовна литература се чете, като почнеш от Луис Хей, Наталия Кобилкина и Петър Дънов.Цъкаш и гледаш злобно, времето да върви и колко на зле отиваме. Сякаш нямаше възможност нещо да промениш, нали?\nТези деца ще пораснат, да, и в живота на никой няма да бъде простено – от едно до дванайсет, но те са просто деца на своето време и своите забързани да изкарат някой лев родители, на целия модел, които им е бил наложен от обществото, от примерът за поведение, който им е бил даден и пример, който си и ти.\nМай е, сега е на мода да си поплюете и по абитуриентите, за държавата, пътищата и всичко друго има време, то и\nплюнките далеч не стигат…\nPrevious Previous post: Средна заплата – 962 лева срещу 5384 евро. Къде по света ще получите най-висока заплата и къде сме ние? Кой е най-високоплатеният служител в света?\nNext Next post: Защо, дъще от Добрич?


ЗАГУБЕНИ В ПРЕХОДА – Гласът на младите хора\nВсички те, надъхани партийци, са участвали в зверствата веднага след Девети. На съвестта им (ако са имали такава) тежат хилядите убити без съд и присъда. Двайсетина години по-късно в репресивния апарат влизат техните деца, вече завършили някое висше, понаучили някой чужд език, но отново с дипломи от руското КГБ. „Братушките” не само предават своя богат опит на българските „разузнавачи”, но ги наглеждат отблизо – в нашето МВР има съветски другари, които са в течение на всичките ни вътрешни работи. Когато се налага (както в случая с убийството на писателя Георги Марков), съветските „таваришчи” ни услужват и с оръжие – отровата „рицин” е произведена и изпитана в лабораториите на КГБ. Двете „братски” служби действат уж съвместно срещу враговете на социализма, но нашата е подчинена на Големия брат – и това за родните „куки” е нещо съвсем естествено – нали и Политбюрото на Живков напъваше да ни присъединява към Великия Съветски съюз.\nДнес бившите служители в ДС, които се изкарват патриоти, уж работили в името на родината, нека да уточнят името на родината си – дали нямат предвид Съюза? Там, в школата на КГБ, те са завързвали близки приятелства с руските „кагебешники”, много от нашите момчета са се оженили за рускини и са ги довели тук. С промените връзките между двете „сигурности” може да са поразхлабени, но не и скъсани – свързва ги дългогодишна съвместна дейност. И ако днес чуваме гласове за излизане от Евросъюза и ориентация към Путинова Евразия – тия гласове не са случайни. Ако усещаме как Русия все повече се бърка в политиката ни – и това не е случайно. „Случайности няма – казваше сатирикът Стратиев – случайно само се женят”. А дори и браковете на офицерите от ДС не са случайни, те винаги са с разрешението и по преценка на ръководството.\nМного са „подвизите” на нашите „куки” и повечето са зловещи, не за вестник като „Стършел”. Но между тях могат да се споменат и комични – един „разузнавач” зад Желязната завеса (Виена), показван тук като герой от Славковата телевизия по пресконференции, се оказва обикновен алкохолик (както сочи кадровата справка). Така се нальоквал по баровете, че си изгубил пищова. (Изглежда затова наградите в МВР са главно пистолети – да имат офицерите какво да губят след някоя бутилка). Друг пък, хем полковник, хем известен навремето писател (Кюлюмов), си донесъл касетофонче от Прага, но техниците в министерството го разглобили да видят какво има вътре и не могли да го сглобят. Та полковникът пише молба до началниците да му подарят друго касетофонче, а понеже бил писател – да го наградят и с пишеща машина. Молбата е удовлетворена – вместо бинокъл при пенсиониране получава машина „Хеброс”. Изобилстват факти за кокошкарските номера на „куките” – точно те, които в ония години са получавали огромни заплати – два или три пъти по-големи от на обикновените хора. Върху тия заплати сега живите офицери от запаса взимат тавана на пенсиите. И искат да падне таванът, че двойно да са на кяр.\nТаванът върху ДС трябваше да падне веднага след 10 ноември, та да се срути системата. Да се разформироват „органите” и в тях да се назначат нови хора, без руски и партийни пристрастия. Да се извадят досиетата – на сътрудниците и агентите, но да се потърси отговорност и на офицерите-вербовчици. И да бъдат съдени началниците за престъпления. А генералите и полковниците от ДС си излязоха спокойно от кабинетите, без никой да им потърси сметка. И понеже нямаше лустрация, днес голяма част от бившите „куки” са успешни бизнесмени, банкери, политици, професори. Имат медии, колекционират изкуство, заемат и държавни длъжности. А когато се съберат на обяд (часът и мястото на срещата са известни: всеки вторник, в ресторант „Монтерей”), заедно с водката може да си поръчат и смяна на правителството.\nЗадкулисието не е нещо загадъчно и неясно – то е чисто и просто (като къпан милиционер) и се състои от две букви – ДС. Буквите на четвъртвековния ни преход.\nИзточник: Вестник „Стършел“. Брой: Брой 3635 от 25 Март 2016\nСнимката е на редакцията на „Гласът на младите хора“.


НИС: Рязко увеличение на заразените с Ковид в България. За 24 починалите са 82 – Vihrogon.bg\nНИС: Рязко увеличение на заразените с Ковид в България. За 24 починалите са 82\n09:44 / 19.01.2021\nВ сравнение с данните от предходното денонощие, днес случаите са значително повече, сочат данните на Националната информационна система.\nНови 570 случая на коронавирус са установени в България. Това означава, че броят на заразените от COVID-19 в страната ни за последното денонощие се е увеличил в голяма степен спрямо неделя, когато те бяха 77, както и събота – 233. Тези данни са свързани и с броя на направените тестове в понеделник, които са 7 964, като от тях 3 001 са PCR (297 заразени), а 4 963 са антигенни тестове (273 заразени). За сравнение, в неделя направените тестове бяха общо 1 194, а в събота – 4 628, пише Блиц.\nЗа съжаление през изминалите 24 часа има 82 починали от коронавирус, информира Единният информационен портал. Така общият брой на жертвите става 8 565. Добрата новина за последните 24 часа е тази, че броят на излекуваните е много по-голям в сравнение със заразените – 7 533 души. Заболелите у нас вече достигнаха 212 383, активните случаи са 39 563. Излекуваните общо са 162 255 души. Хоспитализирани са 3 312 души, 329 са в интензивно отделение.


СЕМ избра генерален директор на БНТ - VIP News\nСЕМ избра генерален директор на БНТ\nДосегашният генерален директор на Българската национална телевизия Вяра Анкова остава начело на обществената телевизия. С четири гласа „за” Съветът за електронни медии гласува на Анкова доверие за втори мандат след 45-минутно заседание и двустепенно гласуване. Решението на надзорниците влиза в сила от 31 юли.\nЗа Вяра Анкова гласуваха доц. Георги Лозанов (председател на СЕМ), Анна Хаджиева, Анюта Асенова и Мария Стоянова. Иво Атанасов гласува за бившия директор на БНР Валерий Тодоров.\nВ първия етап на гласуването всеки от членовете на Съвета за електронни медии можеше да номинира до трима от шестимата кандидати за шеф на БНТ. Вяра Анкова получи пет номинации, с по две бяха Константин Каменаров, Валерий Тодоров и Красимир Ангелов. Оли Груева получи една номинация, а Радостслав Главчев не взе нито един глас.\n„Вяра Анкова е доброто лице на обществената телевизия и непременно трябва да получи още три години, за да завърши проекта си. Нейната концепция диктува интелектуалната мода в обществената среда. БНТ работи на границата между обществена и гражданска медия и успя да изгради комуникация на много по-високо ниво и с изключително обществено влияние”, аргументира избора си председателят на СЕМ доц. Георги Лозанов.\nИво Атанасов, който номинира Анкова като свой втори фаворит в първия тур на гласуването, заяви, че го прави, защото смята, че тя трябва да получи шанс да продължи започнатото.\nМария Стоянова определи концепцията на досегашния директор на БНТ като най-убедителната от всички и коментира, че решението й се ръководи изцяло от мисълта за колегите в телевизията и тяхното бъдеще.\nСпоред Анна Хаджиева, по време на тригодишното управление на Вяра Анкова, БНТ е доказала, че може да бъде телевизия на гражданите. „Дължим на всички едно почтено ръководство на тази медия”, каза тя, аргументирайки подкрепата си за Анкова.\nАнюта Асенова номинира единствено Вяра Анкова. „Нейната концепция предлага диалогичност, екипност, новаторство, мениджърски подход и визия за стабилно развитие на БНТ”, посочи Асенова.\nСпоред концепцията на Вяра Анкова, наречена “Телевизия на зрителя”, БНТ е изправена пред най-съществената си промяна от своето създаване до днес -цифровизацията. Затова задачата е да се стигне до сърцето на българския зрител, като се обърне внимание на всяка една аудитория.\n„Посоката за развитие на БНТ е ясна – в по-доброто таргетиране и сегментиране на аудиторията чрез създаване на допълнителни специализирани канали. Приоритетно ще развием два – за информация и за култура. След внимателен анализ на финансовото състояние и технологичните възможности на БНТ, ще добавим и нови канали”, заяви Вяра Анкова при представянето на концепцията си.\nВизията на Анкова за следващите три години предвижда БНТ1 да остане основният канал на телевизията, насочен към широка аудитория, БНТ2 ще е с акцент върху информацията. Предвижда се още канал за култура и при възможност – спортен канал, както и канал БНТ HD. БНТ Свят ще остане насочен към българите в чужбина, а БНТ плюс ще е обърнат към децата. Цялото съдържание на телевизията ще бъде поместено в Интернет чрез БНТ Мултимедия.\nВЯРА АНКОВА: „НАШАТА КАУЗА Е ДА БЪДЕМ ЧЕСТНИ КЪМ ЗРИТЕЛЯ”\n“Съществува един основен въпрос днес пред всички телевизии – как да произвеждаме повече с по-малко средства. Представих ви мерките, но за мен отговорът е един – само със сърце и отдаденост. Затова благодаря на всички колеги, които показаха каква е силата на Българската национална телевизия. А тя е в екипа й, в хората, които вярват, че каузата не се изчислява в часове работно време, че каузата е да бъдем честни към зрителя, да търсим истината, да можем да се променяме, да не робуваме на лични интереси и да пазим името на БНТ. Дължим го на зрителя.”\nВяра Анкова завършва английската гимназия в София и английска филология в Софийския университет „Св. Климент Охридски”. Още като студентка през 1991г. влиза в БТ. Първите й ангажименти са като редактор в отдел „Обмен за чужбина”, а след това преминава в съботно-неделния блок „Добро утро“. Продължава професионалното си развитие със специализация по журналистика в щата Уисконсин, САЩ, както и специализация в същата област в британската медийна мрежа BBC. Малко след това печели конкурс на CNN за чуждестранни специализанти, който й позволява да работи като кореспондент на телевизията от 1992 до 1996 г. в програмата World Report. Продължава като водещ и редактор в „По света и у нас“, работи като кореспондент на БНТ в Гърция, след това става директор на „Новини и актуални предавания“ към дирекция „Информация“.\nПо време на първия мандат от управлението на Анкова БНТ развива социално отговорни проекти и кампании като “България е с Вас”, “Да върнем блясъка на храма”, “Кауза.БГ”, “Достойните българи”, “Пиши на кирилица”, “Спри, детето запази”, и др. Безпрецедентен успех за телевизията е и продуцирането на сериала, превърнал се в хит в България и на световния пазар „Под прикритие”. Зрителите вече могат да го гледат, както у нас, така и в цяла Латинска Америка, Китай, Испания, Португалия, Андора, и Турция.\nОпитът на Вяра Анкова, натрупан през годините, е гаранция за намирането на баланс между качеството и популярността на БНТ, която тя нарича „телевизия на зрителя“.\nNext articleКамен Воденичаров и Тончо Токмакчиев направиха химн на хамалите (видео)


Търсят най-добрия млад краевед в Асеновград - DC news\nТърсят най-добрия млад краевед в Асеновград\nГрадската библиотека в Асеновград постави началото на три инициативи, които да ангажират младите хора в града. Децата ще бъдат провокирани да пишат за своето родословно дърво и родния си край в конкурса „Млад краевед”.\nВ края на годината пък малчуганът, прочел най-много книги от фонда на библиотеката ще получи приза „Малък читател на годината”. Любителите на фотографията ще могат да покажат най-интересните и забавни моменти от своята лятна ваканция във фотоконкурса „Ваканция, мой град, моя родина”.\nОт днес децата на Асеновград могат да се включат в приключението като осъзнаят, че библиотека не е само място за четете, но и за приятни занимания с приятели. Над 70 млади хора стават част от „Ваканция в библиотеката”, която се организира за шеста година.\nВсеки вторник и четвъртък децата ще изработват хартиени модели, оригами, ще четат заедно приказки, ще слушат любими песни, ще участват в различни презентации.И тази година сами ще изберат най-добрите танцьори, художници и певци сред тях в надпреварата „Гласът на публиката”.\n„Ваканция в библиотеката” ще продължи до средата на месец септември.


БСП трудно мобилизира електората си зад Стоян Александров - Mediapool.bg\nБСП трудно мобилизира електората си зад Стоян Александров\nСибина Кръстева | 00:00 | 12 септември 2003 | 0 коментара\nБлизо половината от електората на БСП още не се е ориентирал за кого да гласува, показва изследване на агенция Галъп в периода 10-11 септември, публикувано във в. "Сега". Според експертите, социалистите трудно разпознават Стоян Александров като свой кандидат. Проблем с мобилизацията има и НДСВ - гласувалите на парламентарните избори за царската партия сега предпочитат Стефан Софиянски за кмет.\n40,2% са казали, че ще дадат гласа си за настоящия градоначалник, а само 26,7% за Васил Иванов - Лучано. Според социолозите от кампанията зависи дали Лучано ще успее да привлече към себе си тези гласове.\nЗа разлика от БСП и НДСВ, Надежда Михайлова е успяла до момента да активизира 74,2% от синия електорат в столицата, останалите 24,6% все още се колебаят в избора си.\nЗа момента, според Галъп, Стефан Софиянски води пред останалите с подкрепата си от 26,8%, втора е Надежда Михайлова с 12,5%, трети е Стоян Александров с 9,9%, следват Лучано с 5,7% и Дилов-син с 5,2%.\nПовече мъже, отколкото жени, симпатизират на Надежда Михайлова, показва изследването на агенцията. При Лучано и Александров преобладава женската подкрепа, а при Софиянски има равенство между половете.\nПървите социологически проучвания показват, че две седмици преди началото на предизборната кампания, досегашните кметове, в цялата страна, се радват на най-голяма популярност. Обяснението на специалистите е, че това е следствие от ефекта "познато лице", както и от закъснението на някои номинации.\nВ същото време се наблюдава и обратната тенденция - умора от присъствието все на едни и същи хора в местната власт и желание за промяна на статуквото. Близо половината от софиянци са заявили, че искат нов кмет.\nРазличията в мненията на социолозите относно резултата от изборите не са малки. Уговорката, която правят всички е, че изненадите са възможни и че изходът не е предрешен.\nНай-спорната фигура е може би тази на Лучано. Оценките варират от абсолютно ирелевантна за крайния изборен резултат (Михаил Мирчев от АССА-М) през "сериозен кандидат" (Боряна Димитрова от Алфа рисърч) до "възможно най-силната кандидатура, която можеше да предложи НДСВ" (Васил Тончев от Сова-Харис).\nЗа Лучано се очаква са да гласуват хората, които не участват и не се интересуват активно от политическия живот. Оттук и рискът част от тях да не се възползват от правото си на вот, което прави прогнозата на резултат по-трудна.\nСпоред PR специалисти успехът в изборите ще зависи до голяма степен от кампанията и щаба на кандидатите. Макар очакванията да бяха за кампания, която да бъде максимално технократска, включването на лидера на СДС нанесе корекции в предизборния тон. Михайлова заяви, че за нея битката за София е политическа проверка за партиите и готовността им за парламентарни избори.\nБоряна Димитрова предвижда, че една по-силна конфронтация между Стефан Софиянски и Надежда Михайлова, ще се увеличат шансовете на левия кандидат Стоян Александров.\nСпоред Мира Янова (МБМД) ключова ще се окаже избирателната активност - ако тя е висока, ще спечелят кандидатите дясно-център, а по-слаба избирателна активност ще донесе печалба на левия кандидат.\nОт Галъп прогнозират, че избирателната активност на предстоящите избори може да се окаже рекордно висока, тъй като целият процес по номинациите е възбудил общественото любопитство. На въпрос на агенцията дали ще гласуват, 47,6% от запитаните са отговорили с "твърдо да", а 28,9% с "по-вероятно да".


Ревю на "Парцалена принцеса"\nРевю на "Стъклен принц" и "Пясъчен замък"\nПоследните две книги от поредицата за семейство Роял бяха посветени на Истън Роял и Хартли Райт - една новопоявила се, свежа героиня. И тези две последни книги всъщност ми харесаха най-много от цялата поредица. Дали защото Истън и Хартли ми бяха еднакво симпатични персонажи, или защото връзката им не се развиваше така рязко и нереалистично бързо, както тази между Ела и Рийд... А предполагам и двете взети заедно.\n"Прокудената наследница" се разказваше от името на Истън в дните след като брат му Рийд заминава за колеж. Проследяваше живота му в гимназията и опитите им с Ела да запазят "мира" в гимназията след заминаването на Рийд. Но най-вече проследяваше запознанството му и постепенното привързване към новопоявилата се гимназистка Хартли Райт...\nХартли бе първият персонаж, който харесах изцяло в поредицата за Роял. Самостоятелна и независима, тя знаеше как да отстоява мнението си, да преследва целите си, кога да се довери и кога - не. А на всичко това я беше научило трудното минало, свързано със семейството и най-вече баща ѝ.\nХартли определено не се влюби от пръв поглед в Истън, а двамата съумяха да изградят едно силно приятелство, основаващо се на споделяне и взаимна подкрепа. И лично за мен връзката им бе далеч по-интересна за проследяване и очарователна от тази на Рийд и Ела.\nКраят на "Прокудената наследница" беше шокиращ и тъжен, но и откриващ много въпроси за последната - пета книга...\n*Следващите абзаци съдържат спойлери за "Прокудената наследница".\n"Пропукано кралство" този път бе от името и на Хартли, и на Истън - един доста голям плюс в сравнение с предишната книга, където бе само от името на Истън, а действието ѝ започваше там, където свършва това в "Прокудената наследница". Един от близнаците Роял - Себастиан, изпада в кома след тежка катастрофа, а причинилата катастрофата - Хартли, губи паметта си. Това се превърна и в повод семействата на Хартли и Истън да се изправят едно срещу друго, докато двамата седяха по средата между всичко това, водени от лични чувства и колебания.\nКнигата беше особено жестока към Хартли, която се бореше с мъглявото си минало, липсата на спомени, опитите на околните да я объркат за това какво представлява и загнездилата се вина в нея след катастрофата. Истън трябваше отново да изгради моста помежду им, припомняйки ѝ за силното момиче, което е била и за взаимоотношенията помежду им.\n"Пропукано кралство" беше прекрасен финал на историята на Хартли и Истън, която даде и мечтаното "и заживели щастливо" за тази на Ела и Рийд - със сигурност почитателите на романтиката ще останат доволни.\n"Прокудената наследница" и "Пропукано кралство" определено успяха да ме изненадат приятно като ми предоставиха романтичната история, която исках. Хартли и Истън бяха персонажи, за които четях с удоволствие, а приятелството им, прераснало в нещо повече от това, бе повече от очарователно.\nЕтикети: изд. Егмонт book book review books Cracked Kingdom Erin Watt Fallen Heir The Royals\n"С обич, завинаги, Лара Джийн" от Джени Хан - ревю...\n5 причини да прочетете "Пасажер" от Александра Бра...\n"Стъклен принц" и "Пясъчен замък" от Ерин Уот - ре...


Какво да НЕ правим по време на секс? - Последни Новини от DNES.BG\nКакво да НЕ правим по време на секс?\n5 неща, за които да забравим. Говорят експертите\n15 апр 2017 20:42, Екип на Tialoto.bg\nСексът е сред тези рискови ситуации, в които удоволствието и адреналинът са високи, но едно погрешно движение, може да ви прати в болница (само си помислете: фрактури на пениса, гонорея, скъсани презервативи, заседнали предмети във вагината или ануса и т.н.).\n"Ако правите секс без презерватив, се поставяте под риск. Болести като гонорея и др. са все по-трудни за лечение, тъй като стават резистентни към лекарствата", коментира дамата.\n2. Не употребявайте лубриканти на мазна основа с презервативи\n"Ако ползвате кондоми, не ги смесвайте с лубриканти, включващи различни видове олио, включително и кокосово, тъй като те разграждат латекса. Ползвайте смазка на водна или силиконова основа", съветва Милхейзър.\nОстаналите неща, за които да забравите по време на секс - четете в Tialoto.bg\nЕдин булгарин преди 3 години\nКакви лубриканти бе ??!?! САМО СВИНСКА МАС!\nHedon преди 3 години\nКак какво не трябва... Всичко е позволено, стига да доставя взаимно удоволствие и на двамата (или повече) участници.\n"...би ли обяснил на широката аудитория как точно се цъкат семки???"\nОт коментарите до тук се вижда, че "широката аудитория" разбира за какво става дума и как се цъкат семки. По вашия край сигурно казват "как се ЛЮПЯТ семки". :):)\nманяк преди 3 години\nТва са глупости - тествал съм прекъсване /вербално/, на една моя мацка - полудя ви казвам, искаше да и правя бебе след това. А е трябвало да ме разкара, според статията.\nПонеже ти личи, че си много грамотен, би ли обяснил на широката аудитория как точно се цъкат семки???\nИ да не вземете да се чу*ате по време на акта ...\nЗа мен е важно да е големичък и поне да трае 7-8 минути , че нещата с нашите момчета са зле, скоро имах случай чишкането ми беше по дълго от секса срамота :(\nДжасането към ръгането ли се определя ?\nАз като ме издразнят им натривам г.зъ с люта чушка\nМише семки може ли да ям.\nОтворих заради снимката само тя си струва.\nУникална статия :)\nСамо трябваше повече за ръгането.\n25 санта преди 3 години\nМиии не спирайте по време на движение ;))))\nДве са основните неща, които НЕ трябва да се правят по време на секс (отнася се главно за дамите!):\n- 1. Да НЕ дъвчат дъвка по време на акта;\n- 2. Да НЕ цъкат семки по време на акта.\nИма и други неща, но те са второстепенни, например, да НЕ ти говори на "миеко" по време на акта, и всичко друго, за което "експертите" не се сещат. :)\nи най-важното:не плюйте


Да полетиш в небесата – Wanderlust Travel Blog\nBy Вики ПавловаPosted on 05/03/2020 12/10/2020\nНесъмнено едно от нещата, които всеки човек трябва да преживее в живота си, е да полети в небесата с балон. А къде да се случи това, ако не в Кападокия. Разбира се, че на много места по света дори и в България се предлага подобна услуга и то на много по-достъпни цени. Истината е, че магията, усещането и емоцията не са същите на друго място. (Повече за Кападокия можете да прочетете ТУК)\nЩе ви разкажем как протича полетът, на каква цена и какво ще получите от това преживяване.\nДа преживееш толкова прекрасно нещо, си има своята цена и тя не е никак ниска. Обикновено туристическите агенции предлагат сходни оферти, където полетът с балон е около 150 евро. Ако си купите билет от туристическите центрове, намиращи се в града – цените ще са горе – долу сходни. Друг вариант е да се споразумеете на място, което изобщо не ви препоръчваме да правите по няколко причини: 1) Това е вид търговия на черно и съответно тези търговци няма да ви дадат сертификат. Това може да бъде опасно и историята познава няколко трагични случая. Хубаво е да се доверите на сигурното, а именно оторизирани фирми, предлагащи услугата. 2) Другата причина е, че, ако не разполагате със собствен транспорт, няма как да стигнете до мястото, от където излитат балоните, защото то се намира на няколко километра от населените места. 3) Последната причина е, че, ако оставите тази задача за накрая, може да не успеете да намерите свободни места.\nПолетите се осъществяват в ранни зори, ако метеорологичните условия го позволяват. Облечете се подходящо за сезона, в който сте. Излишно е да обличате повече дрехи за това, че ще сте високо във въздуха. Целият процес е плавен и няма да усещате вятър, а само наслада.\nКакто вече споменахме, можете да осъществите полет с балон на ужасно много места, но защо най-перфектното място да го направите е именно Кападокия?\nВсичко това с балоните не е някакво събитие, а просто характерна дейност за местността, тъй като балони не летят само по празници или други специални чествания, а целогодишно. Целият район е обект на световно културно наследство. Тук може да станете свидетели на необикновени пейзажи, да се удивите от уникалните скални образувания и всичко това от птичи поглед. Най-силното, най-завладяващото и най-изумителното е моментът, в който видиш цялото небе обсипано с над 3000 балона с различна големина, летящи по едно и също време – някои по-близо до вас, други отдавна отдалечили се. Феерия от цветни точици!\nВсички балони излитат около изгрев слънце. Има много причини да се случва именно тогава. Освен посрещането на изгрева, това е времето, когато температурите са най-ниски и въздушните течения са благоприятни. Когато вече сте на мястото на полета, ще можете да видите балоните още на земята и да проследите цялостната подготовка. Това е времето за клишираните, но задължителни селфита и снимки.\nКолкото и да не вярвате – кошовете са огромни и побират от 8 до 30, че дори и повече души. Винаги са с 5 отделения – по две от двете страни и едно в средата, от където пилотът управлява балона. За да се качите в коша, няма вратичка или подвижна стълба за удобство, а импровизирани въжени стълбички по самия него. Качването при всички е на 100% смешно, така че не се тревожете как ще изглеждате. Въпреки това искам да ви успокоя – всеки успява да се качи. Когато вече сте в коша, ви се прочита инструктаж за безопасност и ви се обяснява как се излита и каца. Има специфична процедура, в която ще участвате и самите вие. Не очаквайте пилотът да владее майчиния ви език. Ще говори на турски и английски (най-често развален). По време на полета няма да усетите, че летите. Всичко е много плавно, бавно и спокойно. Ще ви издигнат на около 850 метра височина, което е изумително и доста екстремно.\nЩе видите страхотни природни богатства и ще получите информация за всяко от тях. Полетът е с времетраене 1 астрономически час, който минава доста бързо. Когато вече кацнете ще получите луксозна почерпка с шампанско и сок и, разбира се, сертификати с вашите имена.\nИ когато сте вече на земята, ще осъзнаете, че това са били най-добре похарчените ви пари, а душата ви дълго след това ще лети в облаците. Препоръчваме това да бъде завършека на приключението ви е Кападокия.\nCategories: #tryTags: blog, travel, wanderlust, кападокия, опитай, полезни съвети, полет с балон, турция


5 стъпки за приемане на диагнозата – Dara Help\n„Зашеметени“ от новината за рак: 5 основни стъпки, за да се справите\nВсъщност никой не е достатъчно подготвен, за да чуе: „Вие имате рак.“ Три обикновени думи, които въпреки напредъка в лечението, събуждат в съзнанието на хората плашещи сцени на загуба на коса, постоянно гадене, операции и какво ли още не. Да чуеш думичката с „Р“ е още по-стряскащо, когато е напълно неочаквано, казана на иначе изглеждащ здрав човек. За хиляди „здрави“ хора всяка година е огромен шок да чуят тези три думички. Какво правиш, когато си „зашеметен“ от новината?\nПоеми въздух. Говорим сериозно. Ти си същия човек днес като онзи от вчера, когато не знаеше, че имаш рак. Ако симптомите не са тежки, вероятността ракът да се е разпространил из тялото не е голяма. Ти наистина имаш време да се съвземеш и да организираш мислите си. Ракът не се разпространява с всяка секунда или дори с всеки изминал ден. Поеми въздух и следвай тези стъпки:\nПриеми рака за свой. Това е единствената най-важна стъпка в борбата с рака и за своя живот. Сигурно сте в шок от диагнозата. Толкова много страхове са изпълнили съзнанието Ви. Почти невъзможно е да разберете рака напълно–прекалено сложна болест е. Независимият, успешен, активен и интелигентен човек, който сте били преди няколко дни се е „разпаднал“ и се е „предал“ на експертите–лекари и медицински сестри. Не правете това! Не предавайте контрола за решенията за продължителността на Вашето лечение, както и за качеството си на живот на експертите, които не Ви познават като индивид, като човек. Не предавайте собствеността на живота си на други хора. Управлявайте живота си, приемете рака за свой и поемете отговорност–научете основните факти за Вашия рак, изберете си лекуващи лекари и активно участвайте във взимането на решения за Вашето лечение.\nНе се втурвайте към Интернет. В окото на урагана от страхове и шок, най-лошото нещо, което можете да направите е да се доверите на мрежата. Не само, че сте емоционално нестабилни, но и все още не сте подготвени да разберете и интерпретирате прогностичните и статистически данни, които са свързани с вида и стадия на болестта. Все още не разполагате с достатъчно информация, за да различите данни, на които можете да се доверите и такива писани и публикувани от непрофесионалисти.\nИзберете правилните лекуващи лекари, партньори във Вашето лечение. Повечето пациенти, които току-що са били информирани за диагнозата си, обикновено автоматично приемат предложените им хирурзи, лъчетерапевти и химиотерапевти. Бъдете критични и търсете, избирайте! Няма как лекар, с който току-що сте се запознали, да Ви препоръча лекар за Вас, който дори още не познавате! Никой освен Вас самите и близките Ви не Ви разбират по-добре като човек, стил, подход към живота. Вие сте този, който ще избере своя лекуващ лекар. Направете консултации, срещнете се с лекари. разбира се, че не разполагате с пълната информация, за да бъдете критични към техния професионализъм, но можете да прецените как се държат с Вас и близките Ви, нали?\nРазберете двете най-важни характеристики на Вашия рак. Не се съмнявайте, че имате достатъчно познания за това. Първо, трябва да научите какво е поведението на Вашия рак, тъй като всеки вид (гърда, простата) е различен. Второ, трябва да научите стадия на своя рак. Стадирането е различно при различните видове рак. Видът и стадирането на Вашия рак е най-важното, което трябва да знаете, за да определите: шансът Ви за излекуване, потенциални възможности за лечение, вероятността за рецидив. Може и да сте „зашеметени“ от думичката с „Р“, но Вие имате и времето, и капацитета да направите правилните неща. Приемете рака за Ваш.


Двустаен Апартамент гр. София, ж.к. “Витоша” 64 кв.м | SuperHome\nДвустаен Апартамент гр. София, ж.к. “Витоша” 64 кв.м\nID на имота: HZ37758\nUpdated on януари 17, 2021 at 9:50 am\nЗдравейте, интересувам се от [Двустаен Апартамент гр. София, ж.к. “Витоша” 64 кв.м]


М 42 - Страница 18 - Звездно общество - астрономически форум\nМнение от neptun2 » вт дек 19, 2017 15:24\nПри мен нещо не се отваря линка.\nМнение от penko » вт дек 19, 2017 17:23\nneptun2 написа: При мен нещо не се отваря линка.\nМнение от barbwire78 » нед дек 31, 2017 13:42\nАз снощи си спретнах един зелен орион, докато луната напичаше здраво... По 1 час на филтър Ha,OIII,SII. По 2 минути на кадър съм правил, че иначе се появяваха странни отражения от луната:\nМнение от magi208 » нед дек 31, 2017 14:27\nСтрахотно е станало\nТолкова много детайл ...супер !\nРегистриран: пет авг 07, 2015 07:24\nМнение от Syncho » вт яну 09, 2018 20:56\nМога ли и аз да постна един Орион? 30 сек. експозиция на 3200 исо канона от подписа.\nнед яну 07, 2018 21:20\nMount: NEQ6 PRO SynScan GoTo\nTelescope: Sky-Watcher BKP 250 DS\nCameras: Canon EOS 700D, ZWO ASI 1600 cool color, zwo asi 120 MMs\nT-Ring for CANON EOS ZWO ASi Canon\nObektivi 3S 300mm Tair. 100-400 mm F 4,5 5,6 canon\nРегистриран: пон яну 23, 2006 15:44\nМнение от Astrobub » ср яну 10, 2018 09:21\nМалко да наспамя темата с един тестови кадър на 135мм, който е силно кропнат и не е нищо особено, но в обработките съм зле.\nМнение от Sektor » съб яну 11, 2020 10:05\nЕто и моя първи опит на този обект от вчера вечерта:\nОбща експозиция - 1 час. Ползвал съм предимно кадри от по 4 секунди + пълен набот от Dark, Flat, Dark Flat и Bias кадри, за да изчистя зверското винетиране Ползвах и двата редуктора (6.3 и 3.3) един след друг, за да побера обекта в полезрението. Gain на камерата - 137.\nМ42 - Orion Nebula\nМнение от Sektor » нед яну 12, 2020 02:36\nМъглявината Орион е наистина страхотна - лесен обект за снимане и много красив. Опитах да направя още една обработка на снимката. Получи се следното:\nКакто писах в предходното мнение, за да я заснема ползвах и двата редуктура един след друг. Това обаче развали колимацията - странното за мен беше, че в центъра на полето звездите са кръгли, а към края - виждах едни огромни протуберанси Та тези артефакти се виждат и на снимката при по-ярките звезди. Също така артефактите идват предимно от синия канал - на него се виждат най-много и там звездите са супер размазани.\nВъпреки това след обработката се получи снимката по-горе.\nМнение от Galin » вт яну 14, 2020 23:50\nОт доста време се опитвам да снимам мъглявината. Проблема е ,че въобще не докарвам добра разделителна способност . Тук са стакнати 76 кадъра. Дали ако снимам повечко кадри ще се подобри разделителната способност ? Може ли да се постигне малко повечко без моторизирана монтировка ?\nМнение от Sektor » ср яну 15, 2020 07:11\nНа снимката се вижда трапеца\nС каква продължителност са ти кадрите? Мисля си, че с кадри по 1 секунда би трябвало да стане. С едносекундни кадри бях успял да видя мъглявината с общ стак от 5 минути.\nСпоред мен - опитаи да снимаш 5-10 минути като ръчно следиш обекта. След това опитай да стакнеш в DSS - имаш 8 звезди в кадъра. Програмата би трябвало да се справи. След това опитай и малко да стречнеш във Фотошоп и да видим какво ще се получи. Ще е интересно Успех!\nМнение от brad4edat » ср яну 15, 2020 13:49\nОрион е много ярка мъглявина, има нещо тотално сбъркано за да изкараш този резултат, ако си снимал с камерата от подписа ти и голямия телескоп.\nОпитай с кадри по 1-2сек. И вдигни гейна на камерата. Ако пак не се получава, пусни биниране на камерата 2x2, така пада резолюцията но пък се увеличава яркостта на кадрите. По принцип си трябва моторизирано водене, но с тази ярка мъглявина би трябвало да можеш да извадиш по-добър резултат. Пробвай и с кадри по 2-3 сек.\nМнение от b_kassabov » ср яну 15, 2020 17:10\nСтрува ми се, че проблемът не е точно в резолюцията. По- скоро, събрал си твърде малко фотони, т.е. твърде малко време си снимал.\nМнение от Galin » ср яну 15, 2020 18:56\nОпитвал съм да снимам като следя ръчно но някак ми намазва образа , не мога да го правя плавно.\nЩе вдигна гайна и ако не стане ще пробвам да бинирам с по -малка резолюция така по -бързо ми се обработват кадрите от програмата. На голяма резолюция образите с по- ярки и големи ,но изключително бавно обработваеми от моя компютър.\nФотошопа ми беше активен само няколко дни и сега се мъча с GIMP.\nМного Благодаря за съветите !!! Нямам опит още за жалост !\nМнение от Sektor » ср яну 15, 2020 22:49\nАми аз следенето на обекта си го представям така Нагласяш телескопа пред обекта и не го пипаш. От въртенето на земята обекта ти влиза в полезрението и излиза. Нагласяш пак пред него и снимаш. И така няколко пъти и може и да стане.\nСлед това зареждаш всички снимки в DSS. Избираш една, на която обекта е в центъра и я правиш Reference Frame. След това DSS ще стаква по нея. Ако не пипаш телескопа, кадрите по 1 секунда размазани ли са?\nМнение от lkrustev » чет яну 16, 2020 18:20\nЕто и моят най-добър Орион за момента:\n25 кадъра по 3 мин със 115 мм рефрактор.\nИмам още доста да уча за обработката ...\nМнение от bobo » чет яну 16, 2020 20:02\nДобре е, но може да сложеш едно парченце в ядрото, с по-лека експонация, че да не е така прегоряло\nМнение от Sektor » чет яну 16, 2020 20:22\nlkrustev написа: ↑\nчет яну 16, 2020 18:20\nНякой ден и аз ще мога да снимам такова поле...\nМнение от Galin » чет яну 16, 2020 21:50\nНе, кадрите не се размазват ако оставя обекта да си мине през екрана сам.\nРазмазват се като се опитвам да следя ръчно.\nБлагодаря за идеята за Reference Frame , ще се опитам да я изпробвам !\nМнение от lkrustev » чет яну 16, 2020 22:55\nчет яну 16, 2020 20:02\nДа, не съм стигнал до този урок още\nМнение от b_kassabov » чет яну 16, 2020 23:06\nАко позволиш малък,добронамерен коментар от един "двуличен сноб".\nПърво - загледай се на увеличение в кадъра - би трябвало да видиш, че звездите са разтеглени. Т.е. нуждаеш се или от гидиране, или от много по-кратки експозиции ( плюс ОТЛИЧНО засеверяване)\nВторо - доста добро шумопотискане си приложил при обработката - поздравления.\nТрето - снимката като цяло ( поне на мен ) изглежда доста приятна, явно имаш талант и потенциал да правиш хубави неща ( макар и не всичко ,сътворено от теб, по презумпция да е да е "впечатляващо"). Мъничко си я "овършарпнал" все пак Попрестарал си се.\nЧетвърто - снимал си с рефрактор? TS Optics Photoline 115/800? Какви са тия спайкове бе човек?!?!?!?! Не си прави такива изкуствени експерименти, уверявам те, с нищо не допринасят за снимката, напротив.\nЦялостното усещане от фотографията, е доста положително, поздравления. Бих искал първите ( пък и последните) ми снимки да изглеждат така.\nМнение от brad4edat » пет яну 17, 2020 01:15\nчет яну 16, 2020 21:50\nТова ти казваме Да не се опитваш да въртиш или докосваш телескопа с ръце докато снима.\nНагласяш си обекта и пускаш да снима апарата, без да пипаш телескопа, кадри по 2-3 секунди пробвай или 1 сек. Трябва практика. Когато обекта се измести много, прецентрирап набързо и пак почваш да снимаш без да пипаш телескопа!\nТелескопа монтировката не се пипат при снимане никога!\nМнение от penko » пет яну 17, 2020 08:34\nпет яну 17, 2020 01:15\nЗависи, ако гидираш ръчно без водене няма как да не го докосваш\nМнение от lkrustev » пет яну 17, 2020 13:45\nчет яну 16, 2020 23:06\nБратчед, далеч съм от мисълта, че снимката ми е перфектна, но на хора като теб им викат "кусурджии". Това е чисто добронамерен коментар ... Искаш да покажеш колко много разбираш - разбирам те ... и аз понякога така правя. Приеми един приятелски съвет - когато следващия път видиш нещо, което ти харесва, кажи - "супер", а не "хубаво ама ...". Разгледах ти снимките в астробин ... стават\nPS: Мислех да не ти отговарям, но после жената ме ядоса, прати ме до магазина, пих едно и си казах "какво пък" - животът е прекалено скучен\nМнение от brad4edat » пет яну 17, 2020 16:38\nно после жената ме ядоса, прати ме до магазина, пих едно и си казах "какво пък" - животът е прекалено скучен\nХахаа... Ех тия жени бре...\nМнение от Yoddha » пет яну 17, 2020 17:13\nЛъчо, Лъчооо, Лъчо... Все по трудния начин...\nБих се зачел малко по-внимателно в съветите Показват какво и по-важното как да подобриш...\nП.С. Ако търсиш само "супер", пускай смело във Фейса. Можеш и във фото форума, там са големи фенове на М42 и М31\nAstro Photography Tool (APT v3.87) - The Imaging Catalyst\nМнение от lkrustev » пет яну 17, 2020 17:28\nпет яну 17, 2020 17:13\nВъобще не търся похвали, просто въпросният "колега" ме дразни с "добронамереното" си заяждане ... и претенциозен менторски тон.\n... а фейсбук нямам\nПоследна промяна от lkrustev на пет яну 17, 2020 17:52, променено общо 1 път.\nМнение от Yoddha » пет яну 17, 2020 17:43\nИзказът може да малко по-хаплив/закачлив (зависи от гледната точка), но така си си послал. Ако винаги си с рогите напред, няма да получиш много по-топли коментари.\nОстави емоцията на страна и виж съветите\nМнение от lkrustev » пет яну 17, 2020 18:00\nСъветите ги видях и един-два са резонни. Колкото до постилането - беше ми постлано с високомерие за добре дошъл.\nМнение от b_kassabov » пет яну 17, 2020 21:31\nНе е достатъчно ТИ да продаваш един телескоп, за да бъде "уникален". Не е достатъчно ТИ да си направил една снимка, за да бъде тя "впечатляваща". Общото ми усещане е, че очакваш да получаваш само аплодисменти (гръмки) и суперлативи, каквото и да правиш. Без никакъв толеранс към идея по- малко. Когато реалността се сблъска с очакванията ти - настъпва проблем. Класификациите, които зашиваш, започват от "умрял форум", след това ние станахме "неразбиращи" , а след това и сноби и ...двуличници (???) - тук може би само аз. Когато получиш мнение, неотговарящо на желанието ти за абсолютно и неоспоримо всеобщо одобрение, реагираш с обида и желание просто сляпо да нараниш, без да си даваш труда да вникнеш в посланието. Така за теб последното ми мнение е силно обиждащо, само защото съм ти бил намерил "кусури". Претендирам това ми изказване да беше внимателно изчистено от всичко потенциално обидно спрямо един нормален човек и силно положително. Но...не.\nДали имам самочувствие да "разбирам" или не...ами норамлно е да имам донякъде и умерено такова - в края на краищата си блъскам главата с тази дейност от 7-8 години вече и някои уроци ги помня доста болезнено. Други съм научил трудно, даже мъчително и се гордея, че съм успял.\nНе знам дали трябва да ти благодаря, че си се ровил специално, та да ми търсиш снимките. Нямам претенциите да са идеални, неведнъж съм го заявявал, още повече не веднъж съм държал, че това е ХОБИ, а не състезание.\nПоследно - тъй като нещата с теб явно няма да станат, ще се постарая в настройките на сайта да направя така, че да не чета повече написани от теб неща. Просто не си заслужаваш вниманието. " Братчед".\nМнение от lkrustev » съб яну 18, 2020 12:41\nпет яну 17, 2020 21:31\nПоследно и от мен:\nЗапочвам да роня сълзи, че разни претенциозни, нарцистични комплексари няма да ме удостоят с вниманието си


Дълбокият смисъл на Коледа - Рождеството на Духа - Портал 12\nНачало Публикации Дълбокият смисъл на Коледа - Рождеството на Духа\n23.12.2016 г. 3 163\n„Азът" има смисъл само тогава, когато това същество само назовава себе си с името „Аз". При никакви обстоятелства името „Аз" не може да прозвучи отвън и да стигне до ухото на даден човек. Той може да го употреби единствено по отношение на себе си. Аз съм „Аз" само за мен,\nза всеки друг, аз съм „ти", и всеки друг е за мен „ти". Този прост факт е външен израз на едно дълбока истина. „Азът" е независим от целия външен свят; ето защо и неговото име никога не може да прозвучи отвън.\nНищо външно няма достъп до тази част на човешката душа, за която става дума тук. Тук е „скритото светилище на душата".\nТук достъп може да получи само такова същество, което е сродно с душата. „Бог, който живее в човека, говори, когато душата познава себе си като Аз.\nРудолф Щайнер („Въведение в тайната наука“)\nТака следва да чувстваме по-дълбокия смисъл на Коледа-Рождество, защото случващото се вътре в нас резонира с процесите отвън.\nИ както в природата, в това време на циклично затишие, когато животът максимално притихва, за да се прероди и обнови и отново да се прояви с пълна сила, така и ние притихваме, смиряваме се, за да се пречистим, да се прероди и обнови светлата ни същност.\nА ние в днешното “празнуване” се съсредоточаваме в суматохата на съпътстващите приготовления и това става тема в нашите разговори, действия и мисли. Естествено подаръците, трапезата са почти задължителни, но нека суетата да не превзема смисълът на този ден.\nЗащо сме вперили погледи само в подаръците на Влъхвите и звездата над Витлеем, а самото събитие остава неразбираемо и далечно от нас?\nЗабравили сме да поканим на трапезата ни Пазителят на Семейството, а сме поканили суетата.\nПожелаваме си всеки да намери светлината в себе си и да я раздаде на близки, нуждаещи се, случайни хора, които ще срещне тези дни, за да се пръсне Любовта като Огнена стража над Земята, защото повече от всякога има нужда от нея.\nРудолф Щайнер Тема на седмицата Дом и здраве Духовно развитие празник дълбокият смисъл на Коледа Рождеството на Духа "Въведение в тайната наука" Пазителя на Семейството


ANDEXANET ALFA СПИРА КЪРВЕНЕТО ОТ NOAC - КАРДИОЛОГИЯ - 2022\nАнтикоагулантните терапии са станали незаменими при много показания, като например профилактиката на инсулти в случай на предсърдно мъждене. За да се инхибира коагулацията, все по-често се използват не-витамин К-антагонистични орални антикоагуланти (NOAC), наричани още директни орални антикоагуланти (DOAC). В сравнение с класическите антикоагуланти като хепарин и антагонисти на витамин К (VKA), NOAC имат много предимства по отношение на боравенето и мониторинга .\nNOAC ривароксабан и апиксабан действат като инхибитори на фактор Ха, за които - за разлика от инхибитора на тромбин дабигатран - до момента няма антидот. Един такъв антидот е разработен с Andexanet alfa. „Andexanet alfa е рекомбинантен, модифициран, ензимно неактивен фактор Ха, който неутрализира ефекта на инхибиторите на фактор Ха“, обяснява професор д-р. мед. Wolf-Rüdiger Schäbitz, главен лекар на неврологичната клиника на Евангелската болница Билефелд .\nПрепоръка на EMA\nКомитетът по лекарствените продукти за хуманна употреба [CHMP] на Европейската агенция по лекарствата [EMA] препоръчва условно одобрение на активната съставка андексанет алфа като антидот при тежко кървене, причинено от ривароксабан и апиксабан. Препоръката се основава на резултатите от текущо проучване (ПРИЛОЖЕНИЕ-4) [2,3].\nЦелта на проучването ANNEXA-4 е да се оцени ефикасността и безопасността на andexanet alfa при остро, тежко кървене при пациенти на антикоагулантна терапия с инхибитори на фактор Ха.\nИзследването е проспективно, отворено, едногрупово проучване в общо 63 центъра в Северна Америка и Европа. Участващите пациенти са претърпели остро, тежко кървене в рамките на 18 часа след приемането на антикоагулант. Първоначално пациентите са получили болус Andexanet, последван от инфузионно лечение с активната съставка. Дозировката на Andexanet е съобразена с антикоагуланта, взет преди това, и интервала от време между приема.\nДвете крайни точки на проучването са намаляването на активността на анти-фактор Ха след приложението на andexanet alfa и процента на пациентите, които са имали добра до отлична ефикасност при участници, които преди това са приемали апиксабан или ривароксабан. Поради острата смъртна опасност, в която се оказаха участниците, плацебо групата беше освободена по етични причини.\nОбщо 352 пациенти с тежко остро остро кървене (мозъчно или стомашно-чревно кървене) са били включени в проучването. 254 пациенти отговарят на критериите за оценка на ефективността на Andexanet. Те включват пациенти, които са приемали едоксабан или еноксапарин. Средната възраст на пациентите е била 77 години, повечето от тях са имали сърдечно-съдови заболявания.\nЕфикасност с апиксабан и ривароксабан\nДори след прилагането на болуса Andexanet, активността на антифактор Xa при пациенти, приемащи апиксабан (n = 134), е спаднала средно от 149,7 ng / ml до 11,1 ng ml (92% намаление; 95% доверителен интервал [CI], 91 до 93) и при пациенти, приемащи ривароксабан (n = 100) средно от 211,8 ng / ml до 14,2 ng / ml (92% намаление; 95% CI, 88 до 94). Добра до отлична хемостатична ефикасност на Andexanet е установена при 82% от пациентите дванадесет часа след лечението.\nВ общата популация (n = 352) тромбоза се наблюдава при 34 пациенти в рамките на 30-дневния период след лечението. Седем пациенти са претърпели миокарден инфаркт, 14 инсулт, 13 дълбока венозна тромбоза и пет белодробна емболия. 49 пациенти са починали.\nС оглед на резултатите от изследването, Германското общество по неврология (DGN) е уверено относно ефективността на Andexanet alfa: „Като цяло, Andexanet alfa трябва да направи терапията с инхибитор на фактор Xa още по-безопасна в бъдеще.“ . Наличните до момента данни не са достатъчни за нормално одобрение. Тъй като обаче значителна разлика в лечението може да бъде запълнена с andexanet alfa и ползите от антидота надвишават рисковете, CHMP препоръчва условно одобрение на EMA .\nНово въвеждане на Zolgensma за спинална мускулна атрофия\n2022 © https://doctorlundquist.com Andexanet alfa спира кървенето от NOAC


Джош Бролин - Биография, снимки, новини, информация, век | Актьори\nДата на раждане: 12.02.1968 г.\nПрез 2000 г. той постига собствената си слава. Актьорът играе главната роля във филма на Пол Верховена «Ковачи». През 2004 г. е следващата важна роля. Той взе участие в снимките на филма «Мелинда и Мелинда», който му донесе значителна популярност.\nДжош Бролин е роден на 12 февруари 1968 г. в Калифорния, САЩ. Той е професионален американски актьор, се пада син на известния голливудскому актьор Джеймс Бролину.\nДжош Бролин е роден и израснал в Калифорния. Той е израснал в семейство на известния актьор Джеймс Бролина, така че той не е от първа ръка знаел за живота на креативни хора. Майката на Джош има Джейн Камерън Эйджи. Няколко години след раждането му, родителите са подали молба за развод.\nТъй като Джош е израснал в зелената зала на семейство, той от детството си погълнал вкус слава и почести. От млади години той мечтае да стане изключителен актьор. Младият момчето се опита да\nдражать на баща си, като при това не мускулест актьорски потенциал.\nПрез 1985 г., Джош Бролин дебютира на големия екран. Той играе една от главните роли в хитовия филм на Стивън Спилбърг «the Goonies». Първо, много хора смятат, че за кариерата на начинаещия актьор стои баща му. Много хора са се опитвали да му помогне да направите първите си стъпки в киното.\nВ продължение на няколко години Джош Бролин не можех да се отърва от вездесъщата сянка на баща си. Постоянно отождествляли с неговата персона, като за това е огромна отстъпка.\nДо 2000 г. Бролин успя участва в много интересни и касови филми. Ег\nза ранни актерскими творби са станали ролите на картините: «Prison for Children», «Private Eye», «Finish Line», «The Young Riders», «The Road Убийци», «Winnetka Road», «Bed of Roses», «Gang in Blue», «Flirting with Disaster», «Убиец на Ченгета», «Freeze» и много други.\nПрез 1998 г., Джош Бролин е решил да узакони връзката си с актрисата Елис Адэйр, но\nслед няколко години една двойка се разпада. През 2004 година той отново се е оженил, този път го избранницей е актрисата Даян Лейн». В този момент Джош има две деца от първия си брак.\nДжош Бролин доста скандална личност. Той не веднъж е имал проблеми с полицията. През 2008 г. е бил арестуван заедно с Джефри Райтом и си пет приятели. Актьор, е обвинен в сбиване. Съдът постанови да плати на актьора глоба в размер на 334 долара.\nНай-новите актерскими творби на Джош Бролина стомана филми «Гангстер», «В долината на Ела», «Възрастните тук не е мястото», «Планета страх» и «Добре дошли в рая».


Областен управител / п / любомир пантелеев харта на клиента\nИзтегляне 119.19 Kb.\nРазмер 119.19 Kb.\nОБЛАСТЕН УПРАВИТЕЛ_____/_п /___________\nИ СТАНДАРТИ ЗА АДМИНИСТРАТИВНО ОБСЛУЖВАНЕ\nБ у р г а с 2006 год.\nОсновната цел на тази Харта е да се подобри качеството на административното обслужване в областна администрация Бургас и да отговори на потребностите на гражданите и организациите, като им гарантира публичност, достъпност, прозрачност и законност при предоставянето на исканите от тях административни услуги.\nТози документ не е закон или наредба, той не създава права или задължения. Неговото предназначение е да помогне на гражданите да се запознаят с функциите, които изпълнява областният управител, видовете услуги, които се извършват от Областна администрация Бургас, да разясни накратко основните права, които различни закони им предоставят, без да претендира за изчерпателност, да ги насочи към пътя, по който биха могли да защитят тези права, както и да заложи съвременни и по-високи стандарти за административно обслужване. Следвайки тези основни положения, предлагаме на Вашето внимание настоящата Харта на клиента и стандарти за административно обслужване.\nОсновните цели, които си поставяме, са:\nда постигнем високо качество на предоставяните услуги, като намалим личните Ви разходи и време за получаване им и осигурим добро отношение и желание за съдействие от страна на служителите, които Ви обслужват;\nда постигнем прозрачност и отзивчивост, като Ви осигурим възможност за комуникация с любезни и добре информирани служители по време на целия процес на административното обслужване;\nНашите отговорности пред Вас:\nпрофесионално и в срок да решаваме Вашите искания и да се отнасяме с уважение към всеки от Вас;\nда Ви предоставяме исканите от Вас услуги в съответствие с нашите стандарти на обслужване;\nда Ви осигурим ясен, широко разгласен и лесно достъпен начин да предоставяте Вашите мнения, коментари, похвали и оплаквания от качеството на административното обслужване.\nкато ни посетите или ни пишете на адреса на Областна администрация гр. Бургас, ул. “Цар Петър” № 1;\nможете да използвате и телефона на администрацията 056/894147 или 056/894141\nако имате говорен или слухов проблем в Центъра за административно обслужване на Областна администрация гр. Бургас ще Ви свържат със служител, който ще Ви съдейства да получите необходимата Ви информация;\nинформация можете да получавате всеки работен ден от 9.00 до 17.30 часа. Обедната почивка на служителите е от 12.30 до 13.00 часа;\nподробности за извършваните от нас административни услуги можете да намерите по всяко време чрез Интернет на адрес www.bsregion.org, както и на информационното табло в Центъра за административно обслужване на граждани\nсе обадите на тел. 056/894-141 или изпратите Вашето писмо на факс 056/84-04-81;\nизпратите Вашето писмо на адрес гр. Бургас, ул. “Цар Петър” № 1;\nдойдете лично в сградата на Областна администрация Бургас, Център за административно обслужване;\nизпратите Вашето писмо на e-mail: webmail@bsregion.org\nпопълните нашия Формуляр за обратна връзка, който можете да намерите в Приемната на администрацията\nАко имате предложения или оплаквания, ние искаме да знаем за това.\nПроцедурата ни е ясна и лесно достъпна – изпратете Вашето предложение или сигнал срещу незаконни или неправилни, или пораждащи съмнение за корупция действия или бездействия на наши служители на адреса на администрацията. Ние ще направим проверка и ще Ви отговорим писмено до 30 работни дни от получаването им.\nЗа нас е важно да получаваме Вашите мнения, предложения, коментари и оплаквания, за да можем да анализираме получената информация и да предприемаме необходимите действия за подобряване качеството на предоставяните услуги. За изграждане на доверие между Вас и нашата администрация ние ще огласяваме публично действията, които сме предприели в отговор на Вашите предложения.\nСТАНДАРТИ НА АДМИНИСТРАТИВНОТО ОБСЛУЖВАНЕ\nДържавата и сектора на публичните услуги упражняват своята дейност стремейки се да осигурят на всички свои клиенти справедливо, безпристрастно, прозрачно и достъпно обслужване. Вие имате право на такова обслужване и Областна администрация – Бургас е готова да приеме серия от ангажименти и конкретни стъпки за осъществяването им, за да Ви служим по-добре.\nПо – лесен достъп до нашите услуги\nОбластна администрация – Бургас започва работа в 9.00 часа и приключва работния си ден в 17.30 часа. От 12.00 до 12.30 часа има регламентирана почивка за всички служители.\nВсяка сряда в посочените часове можете да се възползвате от нашия приемен ден. За Ваше удобство можете да уговорите предварително точния час на среща с нужния Ви специалист.\nОбластният управител на област Бургас приема всеки последен вторник от месеца. При невъзможност за организиране на приемен ден в посочения ден, информация за това, както и записване за среща можете да направите на телефон 056/ 894-149.\nЕжеседмично в дните от понеделник до петък можете да осъществите среща със Заместик Областните управители или Главния секретар след предварително записване на тел. 056/894 116; 894 122; 894 169 и 894 121.\nИмате възможност да се свържете с главен експерт “Информация и връзки с обществеността “ на тел. 056/ 89- 41- 41 или на факс 056/ 84- 11- 23, който е на Ваше разположение относно всички актуални въпроси в област Бургас.\nВ сградата има приемна зала, както и информационно табло, на което е изложена най-важната и актуализирана информация, която би Ви била полезна.\nПредприети за необходимите мерки, за да направим сградата достъпна за хора с увреждания.\nВнимателно и любезно обслужване\nВсеки служител, който Ви обслужва се легитимира пред вас с личното си и фамилно име в разговор по телефона или чрез лична указателна табела за длъжността, която заема и звеното в което работи.\nНашите служители са ангажирани да Ви изслушват с внимание, да не отнемат повече от 20 минути от Вашето лично време, да Ви дадат отговор във възможно най – кратки срокове, като отговора ще бъде достъпен и лесноразбираем.\nНа интернет страницата на Областна администрация – Бургас http://www.bsregion.org/ можете да намерите основните форми на заявления, молби и жалби във вид на формуляри. Те имат само препоръчителен характер, но в приложенията са посочени най-често изискуемите документи при подобен тип ситуации.\nНие изискваме единствено документите, които са относими към работата по вашата преписка.\nНие Ви обслужваме при условията на пълна конфиденциалност като гарантираме защитата на личните Ви данни.\nНедопустима е всяка пряка или непряка форма на дискриминация, основана на пол, раса, народност, етническа принадлежност, гражданство, произход, религия, образование, убеждения, политическа принадлежност, лично или обществено положение, увреждане, възраст, сексуална ориентация, семейно положение, имуществено състояние или на всякакви други признаци, установени в закон или в международен договор, по който РБългария е страна.\nДостъпен отговор в предварително анонсираните срокове\nВ максимален срок до 1 месец ние Ви предоставяме точен отговор или съобщение какво налага забавяне, евентуално искане да представите допълнително документи, съобщение кога и на кой орган Вашето искане е било препратено, ако то не попада в правомощията на Областен управител. За да се съкрати срока за отговор, моля поставяйте точно формулирани искания си и по възможност предоставяйте официално заверени преписи на приложените от Вас документи.\nНа електронната ни страница сме посочили конкретен срок на изпълнение на всяка от административните услуги, осъществявани в нашата администрация и се ангажираме със спазването на тези срокове.\nВ случай, че не сте доволни от качеството или срока на обслужване на някой от нашите служители имате право да подадете жалба до прекия му или ресорен ръководител. Гарантираме, че всяко такова оплакване, когато не е анонимно или недоказано, се разглежда по установения за това законов ред.\nВслушваме се във Вашето мнение\nРедовно Ви питаме за Вашите очаквания и удовлетвореността Ви относно качеството на административното обслужване. На нашата интернет страница тече непрекъснато такава анкета, като Ви предоставяме възможност да вземете участие във формулирането на въпросите, които бихте искали да бъдат включени в нея.\nНие отчитаме и огласяваме резултатите от действията за подобряване на обслужването.\nОткрит е електронен форум, чрез който се стремим да Ви бъдем максимално полезни. Там имате възможност не само да отправяте въпроси към експертите, но и да изразите Вашето мнение относно нашата работа.\nВ Центъра за административно обслужване на Ваше разположение е КУТИЯ, в която можете да оставите Вашия СИГНАЛ, ПРЕДЛОЖЕНИЕ или ЖАЛБА.\nОБЛАСТНИЯТ УПРАВИТЕЛ И НЕГОВАТА АДМИНИСТРАЦИЯ\nОбластният управител е орган на изпълнителната власт в област Бургас. Той осъществява държавното управление в нашата област и осигурява съответствие между националните и местните интереси при провеждане на регионалната политика. В тази си дейност областният управител се подпомага от заместник областни управители и областна администрация.\nКАКВО РАБОТИ ОБЛАСТНИЯТ УПРАВИТЕЛ\n2. осигурява съответствие между националните и местните интереси, организира разработването и изпълнението на областни стратегии и програми за регионално развитие;\n3. отговаря за опазването и защитата на държавната собственост\n6. осъществява връзка с териториалните звена на централната администрация на изпълнителната власт на територията на областта и контролира изпълнението на актовете и действията на ръководителите им;\n7. координира и контролира дейността на териториалните звена на министерствата и на другите административни структури, които осъществяват административно обслужване на територията на областта, независимо от тяхната йерархическа подчиненост.\n8. координира и контролира изпълнението на актовете и действията на ръководителите на териториалните звена на централната администрация на изпълнителната власт на територията на областта;\n9. организира и ръководи дейностите по защитата на населението, културните и материалните ценности, околната среда, както и по овладяването и преодоляването на последиците от кризи в областта;\n10. осъществява международните контакти на областта на регионално ниво.\nЗа изпълнението на тези свои функции Областния Управител се подпомага от своите заместници и областната администрация\nОбластен управител - Бургас\nДирекция ""Техническо съдействие, координация и управление на регионални програми и планове""\nВие имате право да отправяте искания, молби или жалби до Областна администрация – Бургас. Вариантите, в които можете да очаквате отговор от нас са следните:\n1. Писмо, с което Ви уведомяваме за предприетите мерки за разрешаване на Вашия проблем. В горната част на писмото има отбелязан входящ номер, под който е постъпило Вашето искане, чрез този номер лесно и бързо в деловодния ни отдел можете да направите справка за движението на преписката Ви.\n2. Може да получите съобщение, че исканият от Вас документ или удостоверение е изготвено, времето и мястото, в което можете да го получите. Не забравяйте винаги да носите със себе си документ за самоличност!\nНай-често Областният управител изпълнява своите правомощия като издава заповеди. Когато в заповедите се удостоверяват факти с правно значение, създават се права и задължения или се засягат Вашите права или законни интереси - те се наричат индивидуални административни актове ( ИАА). Изричните откази на Областен управител също са ИАА. Именно тези актове (ИАА) подлежат най-често на обжалване, като реда, начина, сроковете за тяхното обжалване ще Ви бъдат указани в самия акт.\nАко в предвидения в закона срок (от 3 дни до 1 месец, в зависимост от искането и обема информация, който трябва да се обработи) не получите никакъв отговор от Областна администрация – Бургас попадате в хипотезата на т. нар. “мълчалив отказ”. Това е хипотеза, при която липсата на отговор се приравнява на изричен отказ. Той също може да бъде обжалван от Вас.\nСрокове за отговор\nведнага – при възможност;\n7 дни до 1 месец – при произнасяне по искане за издаване на акт;\n14 дни – при искане за достъп до обществена информация;\nдо 1 месец – извършването на услугата налага установяването на факти и обстоятелства, изискващи проверка, събиране на сведения или проучвания;\nспецифични срокове, посочени изрично в специален закон;\nАдминистративният акт, съответно отказът да се издаде акт, се съобщава в 3-дневен срок от издаването му на всички заинтересовани граждани и организации. Съобщаването може да се извърши чрез устно уведомяване за съдържанието на акта, което се установява с подпис, или чрез отделно съобщение на посоченият от Вас адрес или друг начин за обратна връзка. Когато адрес не е посочен, съобщениeто се поставя на информационното табло на Областна администрация – Бургас.\nВИЕ ИМАТЕ ПРАВО НА ДОСТЪП\nТова е всяка информация, формираща Вашето мнение относно всички про;еси, протичащи в обществения живот на Република България.\nСлед писмено заявление или устно запитване Областна администрация – Бургас във възможно най – кратък срок, но не по – късно от 14 дни ще Ви уведоми за решението за предоставяне на информация или отказ за достъп. В случай на несъгласие имате право да обжалвате Решението на Областния управител.\nКога може да Ви бъде отказан достъп\nКогато исканата от Вас информация е класифицирана информация, представляваща държавна или служебна тайна;\nКогато е свързана с оперативната подготовка на актовете на Областна администрация – Бургас и няма самостоятелно значение;\nКогато засяга интересите на трето лице и няма негово изрично съгласие за предоставяне;\nКогато до информацията Ви е бил разрешен достъп през предходните шест месеца;\nВ заключение искаме да Ви благодарим за съдействието в осъществяване на реформата в административното обслужване и модернизацията на държавната администрация и да Ви призовем да изразявате гласно гражданската си позиция, за да намерим заедно верния път за една по-добре организирана и по-ефективна работа на Областна администрация – Бургас в полза на обществото.\n2006 г. Областна администрация Бургас


Изтръгнати от корен (fb2) | Либрусек\nГлавная » Книги » Изтръгнати от корен (fb2)\nИзтръгнати от корен (fb2)\nНаоми Новик Переводчик: Ирина Манушева\nИзтръгнати от корен [Uprooted bg] 1676K, 341 с.\nКнигата е отличена с награда "Небюла" 2015 г. и номинация за "Хюго" 2016 г.\n"Изтръгнати от корен" е една от най-добрите книги на 2016 година според "National Public Radio", "BuzzFeed", "Tor.com", "BookPage", "Library Journal", "Publishers Weekly".\nНашият Змей не яде момичетата, които отвлича, каквото и да разправят извън долината. И ние чуваме понякога тези истории от преминаващите пътници. Говорят така, сякаш правим човешки жертвоприношения, а той е истински змей. Това, разбира се, не е вярно: той може да е магьосник и безсмъртен, но все пак си е човек, а и бащите ни щяха да се вдигнат и да го убият, ако искаше да изяжда по една от нас на всеки десет години. Той ни пази от Леса и ние сме му признателни, но не чак толкова.\nТой не ги поглъща наистина, само така изглежда. Води ги в кулата си, а след десет години ги пуска, но тогава те вече са различни. Дрехите им са изискани и говорят като придворни дами. Освен това са живели сами с мъж цели десет години, така че са озлочестени, макар до една да твърдят, че не ги е докосвал. Но какво друго да кажат? А и това не е най-лошото — все пак Змеят им дава по една кесия сребро за зестра, затова всеки с радост би се оженил за тях, колкото и да са озлочестени.\n„Магията в тази книга е напълно правдоподобна и ти се струва, че и ти можеш да направиш заклинанията“.\nУрсула Ле Гуин, автор на Землемория\n„Фантастична, вълнуваща, изпълнена с дълбока, тъмна магия…моментална класика“.\nЛев Гросман, автор на Магьосниците\n„Да четеш тази книга е сякаш пак си намерил любим стар пуловер, познат и обичан“.\n„Омагьосваща във всички значения на тази красива стара дума“.